બાપુનગર વિસ્તારમાં આવેલ અન્સારનગરમાં રહેતા મોહમદ સિરાજ મોહમદ રફીક શેખે બાપુનગર પોલીસ સ્ટેશનમાં ફરિયાદ કરી છે. વિશ્વનાથનગરમાં કારખાનામાં નોકરી કરતો મોહમદ સિરાજ તેના ઘર તરફ જતો હતો તે સમયે તેના ભાઇ સરફરાજની આમિર મુનાવરખાન પઠાણ અને ગફાર જફરખાન પઠાણ નામના યુવક સાથે મોબાઇલ બાબતે ઝઘડો થયો હતો. આમિર અને ગફાર સરફરાજ પર મોબાઇલ ચોરીનો આરોપ મૂકી રહ્યા હતા. તે સમયે સિરાજ બંને વચ્ચેનો ઝઘડો શાંત કરાવવા માટે વચ્ચે પડ્યો હતો અને આમિર તેમજ ગફારને કહ્યુ હતું કે સરફરાજે કોઇનો મોબાઇલ ચોર્યો નથી તેનો ખુદનો મોબાઇલ ચોરાયો છે.